cyanic-selkie/wikianc huggingface dataset:
Pievislas apgabals
Vēsture
Pēc 1863. gada sacelšanās tiek izbeigta Polijas Karalistes ģerboņa izmantošana, tika izbeigta poļu valodas lietošana administrācijā un izglītībā. 1867. gadā tiek izveidotas 10 guberņas (Suvalku, Lomžinskas (mūsdienu Lomža), Plockas, Sedļeckas (mūsdienās Sedlce), Ļubļanas, Kališas, Varšavas, Petrokovskas (mūsdienās Pjotrkova Tribunalska), Radomas un Keļeckas (mūsdienās Kelce). Lai arī Polijas Karaliste faktiski tiek likvidēta, Krievijas imperatori turpina lietot Polijas karaļa titulu.
Sākot ar 1880. gadu vidu teritorijas apzīmēšanai tiek izmantots nosaukums Pievislas apgabals.
1915. gada vasarā Krievijas armijai atkāpjoties no Polijas, tika pielietota izdedzinātās zemes taktika, iznīcinot lielu daļu valsts infrastruktūras un spiežot daudziem iedzīvotājiem doties bēgļu gaitās uz austrumiem. Pēc krievu armijas sakāves 1915. gadā, teritoriju ieņem vāciešu un austroungāru karaspēks, kas 1916. gada 5. novembrī pasludina Polijas Karalistes izveidošanu. Oficiāli Krievija no pretenzijām uz Polijas teritoriju atteicās ar 1918. gada 3. marta Brestļitovkas miera līgumu.
Lesko apriņķis
Lesko apriņķis ir apriņķis Polijā, Piekarpatu vojevodistē. Apriņķis robežojas ar Piekarpatu vojevodistes Sanokas, Pšemislas un Beščadu apriņķiem, kā arī Slovākiju.
Krievijas Impērijas Valsts Dome
Krievijas Impērijas Valsts Dome bija vēlēts orgāns, kas kopā ar Krievijas impērijas ķeizara Nikolaja II ieceltu Valsts Padomi veidoja Krievijas Impērijas parlamentu laikā no 1906. līdz 1917. gadam. Sākotnēji konsultatīvs orgāns, vēlāk arī likumdošanas orgāns, ar nelielu ietekmi uz impērijas valdības darbu.
Izveidošana
Valsts Dome radās 1905. gada revolūcijas rezultātā. 1905. gada 6. augustā premjera Sergeja Vites ietekmē Nikolajs II publiskoja manifestu, kurā solīja izveidot konsultatīvu orgānu, Valsts Domi, kas iesaistītos likumu veidošanā un valsts budžeta kontrolē. Publiskotais Domes vēlēšanu likums paredzēja limitētu vēlēšanu tiesību piešķiršanu tikai mantīgajām šķirām. Tas izsauca masu protestus un vispārēju dzelzceļnieku streiku, kas paralizēja visu valsti. 1905. gada 17. oktobrī Nikolajs II parakstīja Oktobra manifestu, kurā apsolīja iedzīvotājiem piešķirt runas, sapulču un ticības brīvību, bet galvenais sasaukt Domi un piešķirt tai likumdevēja tiesības. Tādējādi pirmo reizi Krievijas vēsturē tās valdnieks piekrita ierobežot savu autokrāta varu un sāka mēģinājumu veidot konstitucionālu monarhiju. Manifest panāca savu mērķi — tas pavājināja revolucionāro aktivitāti, un ļāva karaspēkam to apspiest pilnībā.
1906. gada 23. aprīļa Pamatlikumi, kas darbojās kā impērijas konstitūcija, jau atņēma Domei kontroli pār valdības ministru darbu, ierobežoja tās kontroli pār valsts budžetu un jaunu likumu radīšanu. Visiem Domes izstrādātajiem likumiem bija jāsaņem Valsts padomes apstiprinājums. Arī iedzīvotājiem piešķirtās tiesības bija daudz mazākas, nekā Oktobra manifestā solītās.
Domes darbība
Valsts Domes sapulces notika Taurijas pilī. Visas četras domes nespēja normāli sadarboties ar impērijas valdību un Nikolaju II, kurš domes darba starplaikos bieži pieņēma likumus, izmantojot savas ārkārtas pilnvaras.
Pirmās divas domes ievēlēja netieši (izņemot lielajās pilsētās), sekojot sarežģītai kārtu (šķiru) sistēmai, kurā priekšroku deva zemnieku šķirai, kuru valdība uzskatīja par konservatīvu. Taču pirmajās divās domēs dominēja liberāļi un sociālisti, kas pieprasīja revolucionāras reformas valstī. Tādēļ Nikolajs II tās ātri atlaida.
1907. gadā premjerministrs Pjotrs Stolipins veica izmaiņas Domes vēlēšanu likumā, samazinot iespējas radikāļiem un mazākumtautībām iekļūt Domē. Sekojošās 3. Domes vēlēšanās izveidojās konservatīvs vairākums, kas atbalstīja cara valdības politiku, un nostrādāja pilnu piecu gadu pilnvaru termiņu. Arī 4. Dome bija konservatīva, taču līdz ar Pirmā pasaules kara sākšanos, un Krievijas smagajām militārajām sakāvēm, tās deputāti aizvien aktīvāk sāka kritizēt valdības un cara pieņemtos lēmumus, kļūstot par politiskās opozīcijas centru. Izceļoties Februāra revolūcijai, Domes deputāti izveidoja Pagaidu komiteju, kas Nikolajam II atsakoties no troņa, kļuva par Krievijas Pagaidu valdību.
1. Valsts dome (1906)
Pirmās Valsts domes vēlēšanās piedalījās arī iepriekš aizliegtās sociālistu partijas. Tronim lojālās buržuāzijas pārstāvji izveidoja Oktobristu partiju un centriskie liberāļi Konstitucionālos demokrātus (kadetus). Sociālistu revolucionāru partija (eseri) vēlēšanas boikotēja. Rezultātā, no 511 deputātiem, kadetiem bija 161 vieta, kreisajiem trudovikiem 107 vietas.
Tiesības balsot bija visiem 25 gadu vecumu sasniegušajiem vīriešiem (izņemot karavīrus, sodītos revolucionārus un studentus). Balsotājus sadalīja pēc šķirām — zemniekos, zemes īpašniekos, pilsētniekos un fabriku strādniekos — piešķirot viņu balsīm dažādu vērtību. Piemēram, viena zemes īpašnieka balss bija līdzvērtīga 50 zemnieku balsīm. Par spīti šiem ierobežojumiem, 1906. gada marta vēlēšanās vairākumu guva kadeti un sociālistu partijas. Reaģējot, cars izsludināja Pamatlikumu, kas samazināja politiskās brīvības un Domes pilnvaras.
1906. gada 27. aprīlī oficiāli darbu sākusī 1. Dome kļuva par cara opozīcijas centru, deputātiem aicinot gāzt carismu un izveidot republiku. Dome pieņēma likumus, kam nebija nekādu cerību saņemt cara akceptu. Tikai 72 dienas pēc atklāšanas, cars 1. Domi 8. jūlijā atlaida. 200 cilvēkus liela Kadetu un sociālistu deputātu grupa nākamajā dienā sapulcējās netālās Somijas lielhercogistes pilsētā Viborgā, kur pieņēma aicinājumu Krievijas iedzīvotājiem uzsākt pasīvu pretestību carismam — nemaksāt nodokļus un nedienēt armijā. Uzsaukumam nebija atbalsta tautā, taču reaģējot uz to premjerministrs Pjotrs Stolipins arestēja kadetu līderus un aizliedza kadetiem piedalīties 2. Domes vēlēšanās.
2. Valsts dome (1907)
Pirms vēlēšanām provincēs notika skolotāju un vietējo aktīvistu aresti, lai samazinātu progresīvo ietekmi uz zemnieku vēlētājiem. Aizliedzot daudziem kadetiem dalību vēlēšanās, Nikolajs II un Stolipins cerēja uz mazāk radikālu deputātu sastāvu. Taču vēlēšanās gandrīz 20% balsu ieguva sociālistu partijas — meņševiki, boļševiki un eseri, kas toreiz izlēma piedalīties vēlēšanās. 1907. gada 20. februārī atklātā Valsts dome nespēja sastrādāties ar Stolipinu. Domes plānoto sēdi atlika sakarā ar griestu iebrukumu 2. marta rītā. Ja tie būtu iebrukusi sēdes laikā, dzīvības būtu varējuši zaudēt 300 deputāti. 1. jūnijā Stolipins paziņoja, ka sociālisti gatavo bruņotu sacelšanos, un pieprasīja 55 deputātu izslēgšanu un 16 nodošanu tiesai. Negaidot Domes atbildi, naktī uz 3. jūniju valdība šos deputātus arestēja un 3. jūnijā Nikolajs II atlaida Domi. 2. Domes atlaišanu, deputātu arestu un pamatīgas vēlēšanu sistēmas izmaiņas dažkārt dēvē par 3. jūnija apvērsumu un to uzskata par 1905. gada revolūcijas beigu datumu.
3. Valsts dome (1907—1912)
Vēlēšanu likuma izmaiņu rezultātā ievēlēja Nikolajam II pilnīgi paklausīgu domes sastāvu, kas nostrādāja pilnus piecus gadus. Sociālistu, trudoviku un kadetu deputātu skaits samazinājās, pieaugot labējā spārna deputātu skaitam. Kopējais deputātu skaits samazinājās līdz 441. Lielākā Domē pārstāvētā partija ar 154 vietām bija Oktobristi. Dome atbalstīja armijas spēju nostiprināšanu un Stolipina zemes reformu. Tā arī ierobežoja Somijas lielhercogistes autonomiju, pastiprināja pārkrievošanu un ierobežoja runas brīvību.
4. Valsts dome (1912—1917)
1912. gada 15. novembrī darbu sākusī 4. Dome sastāva ziņā maz atšķīrās no 3. Domes, vienīgi pareizticīgo priesteru skaits bija palielinājies.
Lai arī sākoties Pirmajam pasaules karam, Dome nobalsoja par kara budžetu un pārtrauca darbu līdz 1915. gada februārim, tā drīz izvērsās par aizvien aktīvāku opozīcijas centru cara valdībai un tās politikai. 1915. gada vasarā Dome Nikolajam II pieprasīja jaunas valdības izveidošanu, kas būtu atbildīga Domei par savu darbu. Pēc cara atteikuma, apmēram puse deputātu apvienojās Progresīvajā blokā. Cara, valdības un Domes attiecības saasinājās 1916. gada beigās, deputātiem aizvien aktīvāk kritizējot valdību, kas savukārt brīdināja Domi ar slēgšanu. 16. decembrī Domes darbību pārtrauca līdz 12. janvārim.
Ārējās saites
Latvijas deputātu darbība Krievijas II Valsts domē
Dzirciems (Ugāles pagasts)
Dzirciems ir ciems Ventspils novada Ugāles pagastā. Izvietojies pagasta ziemeļrietumos 10,1 km no pagasta centra Ugāles, 28,5 km no novada centra Ventspils un 162 km no Rīgas.
Apdzīvotā vieta izvietojusies pie autoceļa A10 (Rīga—Ventspils), Puzes ezera ziemeļrietumu krastā.
Kails Maklahlens
Kails Merits Maklahlens (en, dzimis ) ir ASV aktieris. Vislabāk pazīstams par Deila Kūpera lomu televīzijas seriālā "Tvinpīka" (1990—1991, 2017) un filmā "Tvinpīka: Caur uguni" (1992). Par šo lomu seriālā ir saņēmis Zelta globusa balvu. Ir filmējies arī divās Deivida Linča filmās: "Kāpa" (1984) un "Zilais samts" (1986). Ieskaņojis lomu animācijas filmā "Prāta spēles" (2015). Maklahlens ir piedalījies tādos seriālos kā "Sekss un lielpilsēta" (Sex and the City 2000—2002), "Bīstamās mājsaimnieces" (2006—2012), "Kā es satiku jūsu māti" (2010—2014), Portlandia (2011—2018) un "Drošības aģenti V.A.I.R.O.G.S" (2014—2015). Seriālā "Pāri Atlantijas okeānam" (Atlantic Crossing, 2020) tēlojis ASV prezidentu Franklinu Rūzveltu.
Ežurgu alas
Ežurgu alas jeb Ķurmraga alas atrodas Ežurgu klintīs, izveidojušās sarkanajā un baltajā smilšakmenī. Ap 2005. gadu klintīs bija izveidojušās 10 alas, bet 2005. gada janvāra vētras dēļ klinšu izskats ievērojami izmainījās.
Cegeļņa (Ozolaines pagasts)
Cegeļņa ir apdzīvota vieta Rēzeknes novada Ozolaines pagastā. Atrodas pagasta ziemeļrietumu pierobežā 6 km no pagasta centra Balbišiem, 13 km no novada centra Rēzeknes un 239 km no Rīgas.
Ežurgu alas
Viena no Ežurgu klinšu alām bija kupolveidīgā Kurmju ala, kuru līdz 2005. gada janvāra vētrai uzskatīja par iespaidīgāko alu Vidzemes jūrmalā.
Cegeļņa (Ozolaines pagasts)
Netālu no Cegeļņas atrodas Krievu Slobodas kapi (Ozolaines pagasta teritorijā), bet pati apdzīvota vieta ir daļēji saplūdusi ar Ozolmuižas pagastā esošo Krievu Slobodu.
NIPR observatorija
NIPR observatorija vai Nīolesunnas stacija (ja) ir Japānas vasaras sezonas polārstacija Arktikā. Izvietojusies Svalbāras arhipelāga lielākās salas Špicbergenas ziemeļrietumos Nīolesunnas pētniecības pilsētiņā. Stacija pieder Japānas Nacionālā polāro pētījumu institūta Arktikas vides pētījumu centram (AERC).
Vēsture
Stacija atklāta 1991. gadā un līdz 2019. gadam izvietojās Rabenes ēkā pie Nīolesunnas lidostas līdzās EISCAT radaram. 2019. gada vasarā stacija pārcēlās uz jaunatvērto Kingsbay AS Terestriālās laboratorijas ēku pilsētiņas centrā. AERC uztur arī ofisu Longjērbīenes UNIS.
Zinātniskā darbība
Stacijas galvenie izpētes virzieni ir atmosfēras pētniecība, polārblāzmas pētniecība, veģetācijas un ekosistēmu pētniecība.
Ābels
Ābels var būt:
Ruvins Vitenbergs
Ruvins Vitenbergs ( — ) bija ebreju izcelsmes Latvijas tirgotājs un politiķis. Bijis 1. un 2. Saeimas, kā arī Daugavpils domes deputāts. Saeimas deputāta amatā ne reizi nav runājis no tribīnes.
Lilastes iela
Lilastes iela ir iela Rīgā, Vidzemes priekšpilsētā, Juglā. Tā sākas krustojumā ar Veldres ielu un beidzas krustojumā ar Svīteres ielu. Ielas garums ir 325 metri.
Mesjē
Mesjē var būt:
Nīlss Henriks Ābels
Nīlss Henriks Ābels (no; dzimis, miris ) bija norvēģu matemātiķis.
Viņa tēvs Sērens Georgs Ābels bijis priesteris un politiķis. Ābels absolvēja Karalisko Frederika universitāti. Bijis vairāku matemātikas nozaru pionieris. Viņa pirmais darbs, kas tika publicēts 1823. gadā, bija par funkcionālajiem vienādojumiem un integrāļiem, viņš bija pirmais, kas formulējis un atrisinājis integrālvienādojumu. Ābels darbojies algebrisko vienādojumu teorijā, kā arī eliptisko integrāļu teorijā. Viņa vārdā ir nosaukta Ābela prēmija, kas kopš 2003. gada katru gadu tiek piešķirta vienam vai vairākiem matemātiķiem.
Krāslavas ģimnāzija
Krāslavas ģimnāzija ir Krāslavas skola, kas realizē pamatizglītības otrā posma (7. — 9. klase) programmu, vispārējās vidējās izglītības vispārizglītojošā virziena programmu, vispārējās vidējās izglītības matemātikas, dabaszinību un tehnikas virziena programmu un vispārējās vidējās izglītības humanitārā un sociālā virziena programmu.
Vēsture
Krāslavā jau 18. gadsimtā atradās Livonijas vaivadijas izglītības centrs, ko bija izveidojis Jezuītu ordenis. 1757.—1842. gadā miestā darbojās katoļu seminārs, vēlāk apriņķa skola, bet 1811. — 1815. gadā jezuītu ģimnāzija.
Jau drīz pēc Latgales atbrīvošanas cīņām 1923. gadā bijušajā grāfu Plāteru pilī atvēra Krāslavas ģimnāziju, kuras pirmā direktore bija Valērija Seile, pēc tam Jānis Priedītis. Rudenī ģimnāzijā atvēra trīs klases, kurās uzņēma 45 skolēnus. 1925. gadā izveidoja četrklasīgo humanitārā tipa ģimnāziju, kuru 1926. gadā absolvēja pirmie 6 ģimnāzisti. Mācību valoda bija latviešu valoda, izcila vieta bija iedalīta latīņu valodas un vācu valodas apguvei. 1920. gadu beigās skolā mācīja vēsturnieks—arheologs Rauls Šnore. 1926. gadā ģimnāziju pārdēvēja par Krāslavas Valsts vidusskolu, bet 1930. gadā par Krāslavas Valsts ģimnāziju.
Pēc Latvijas okupācijas sākās represijas pret ģimnāzijas skolotājiem un skolēniem. 1941. gada 14. jūnijā arestēja un deportēja trīs skolotājus un sešus skolēnus, nacistu okupācijas laikā nošāva aptuveni 50 ebreju skolēnu un absolventu, 1942. gadā nošāva ģimnāzisti M. Krumpāni. 1944. gadā skolu pārdēvēja par '''Krāslavas 1. vidusskolu''', 1949. gadā sadedzināja visas skolas bibliotēkas grāmatas, kuras bija izdotas līdz 1940. gadam.
Pēc 1950. gada skolā sāka ražošanas apmācību, vecajos muižas staļļos ierīkoja darbnīcas, kur izgatavoja un laboja skolas mēbeles, apguva mašīnmācību. Skolai bija arī savs ābeļdārzs, sakņu dārzs, siltumnīca. Telpas apkurināja ar malku, kuras sagatavošanā piedalījās arī vecāko klašu skolēni. 1972. gadā 1. vidusskolu no vecās pils ēkas pārcēla uz ēku Raiņa ielā 25, kas 1964. gadā bija uzcelta 2. vidusskolas vajadzībām.
2021. gada jūlijā skola zaudēja valsts ģimnāzijas statusu, iegūstot pašreizējo nosaukumu.
Literatūra
Izdotas divas skolas vēstures grāmatas;
Riska faktors
Epidemioloģijā riska faktors vai noteicošais faktors ir mainīgs lielums, kas saistīts ar paaugstinātu slimības vai infekcijas risku.
Ostrovski (Silmalas pagasts)
Ostrovski ir ciems Silmalas pagastā, Rēzeknes novadā. Atrodas 245 km attālumā no Rīgas.
Ciema apkārtnē atrodas bērnudārzs.
Viens pats mājās 4
"Viens pats mājās 4" (en, arī Home Alone 4) ir 2002. gada komēdija, kuras režisors ir Rods Daniels. Atšķirībā no filmas "Viens pats mājās 3", kur par galveno varoni ir kļuvis astoņgadīgs zēns Alekss Pruits, šī filma turpina stāstu par Makalisteru ģimeni, tomēr galvenās lomas attēlo citi aktieri: Maiks Vīnbergs, Frenčs Stjuarts, Misija Paila, Džeisons Begs, Ēriks Avari, Barbara Bebkoka, Džoanna Goinga un Klēra Kerija.
Kejdžegizs
Kejdžegizs (tr) ir aluviāls ezers Turcijas Muglas ilā. Ar 5200 hektāru platību tas ir viens no lielākajiem piekrastes ezeriem valstī. Ezera ziemeļu krastā atrodas Kejdžegizas pilsēta. Ezers ir savienots ar Vidusjūru caur šauru un niedrēm aizaugušu 10 km garu upīti, ko sauc par Daljanu. Daljana plūst gar tāda paša nosaukuma ciematu un senās Kaunas (Καῦνος) pilsētas atliekām. Daljana ietek jūrā Iztuzu liedagā.
Ezera apkārtne kopumā un jo īpaši tā Daljanas ieteka jūrā ir nozīmīgi dabas rezervāti un populāri tūrisma objekti. Tie ir daļa no Kejdžegiza-Daljanas īpašās vides aizsardzības zonas. Tomēr ezers tiek izmantots saimnieciski, un tajā atrodas Turcijā lielākā foreļu audzētava. Ekonomiski nozīmīgi ir arī ezerā iegūtie zivju ikri. 8 mēnešus gadā ezerā notiek ūdensslēpošana.
Raksturojums
Ezerā ietek Namnamas un Juvarlakčajas upes un vairāki kalnu strauti. Strautu, kušanas ūdens un saldūdens avotu ūdens sajaucas ar siltu sērūdeni, kas izdalās no lūzuma, un viegli iesāļu, ar skābekli bagātinātu ūdeni, kas plūst augšup pa Daljanu līdz ar paisumu. Ezera dziļums svārstās no 20 līdz 60 metriem, tas ir bagāts ar zivīm. Ietekošo upju deltas ir seklas, aizaugušas ar niedrēm un grīšļiem.
Kejdžegiza ziemeļaustrumos un dienvidaustrumos ir līdzenumi, bet citas daļas ieskauj kalni. Augstākais no tiem ir Elemezs (937 metri) dienvidrietumos un Bozburuntepesi (556 metri) dienvidos. Ezerā ir piecas neapdzīvotas salas, viena no tām pazīstama kā Hapišane Adasi — ‘Cietuma sala’. Sākotnēji sala tika izmantota armijas vajadzībām, pēc tam pārvērtās par cietuma salu. Tā vairs netiek izmantota un ir pamesta.
Ģeoloģija
Ezers sastāv no diviem baseiniem dienvidos un ziemeļos. Tos vienu no otras atdala kore, kur dziļums samazinās līdz 2 m. Baseinu dziļums ir 32 m dienvidos un 25 m ziemeļos.
Ezerā ir divi dažādi ūdens slāņi. Augšējais slānis abos baseinos ir aptuveni 8 m biezs, dienvidu daļā starp abiem slāņiem ir 7 m pārejas slānis. Apakšējais slānis ir 17 m biezs abās pusēs. Ziemeļu baseinā augšējais slānis ir 15,6-20,2 °C silts, apakšējais slānis ir 11,3-13,5 °C. Dienvidu daļā augšējais slānis ir 18,4-21,7 ° C, bet apakšējais slānis ir 15,3° C. Dienvidu baseina siltums ir saistīts ar zemūdens ģeotermiskajiem resursiem apakšā, kas ir termālo zonu turpinājums apkārtnē. Ezera ūdeņu apakšējais un augšējais slānis nesajaucas.
Īpaši aizsargājama teritorija
Ezers atzīts par ekoloģiski nozīmīgu teritoriju. Kopā ar tā krastiem un Daljanas baseinu tas iekļauts Kejdžegiza-Daljanas īpašajā vides aizsardzības zonā.
Krastos uz ziemeļiem no Sultanijes, uz ziemeļrietumiem no Hamitkejas, pie Kejdžegiza, pie Kavakarasi un pie Tepearasi joprojām atrodas plaši purvaini meži ar endēmisko koku Liquidambar orientalis. Suga galvenokārt sastopama Muglas ilā netālu no Marmarisas un Kejdžegiza-Daljanas ĪVAZ. Nelielie mitrāji ap ezeru ir interesanti to putnu dēļ. Apkārtne piesaista daudzus putnu vērotājus. Apkārtne ir arī bagāta ar rāpuļiem (bruņurupuči un čūskas) un kukaiņiem (spāres). Starp ezera zivju sugām ir divas endēmiskas no jūrasgrunduļu dzimtas, Knipowitschia byblisia un K. caunosi, kas zinātnei tika aprakstītas tikai 2011. gadā.
intensīvā tūristu satiksme, dzinēju trokšņi un motorlaivu viļņi traucē putniem ligzdot niedrēs un tiek bojāts biotops. Dzinēju darbības paliekas ir būtiski teritorijas piesārņotāji, tāpat kā tūristu atstātie atkritumi.
Litenes iela (Jūrmala)
Ielu savienojumi
Litenes iela ir savienota ar šādām ielām:
SteamSat-2
Lidojuma gaita
SteamSat-2 tika palaists 22:51:39 UTC ar nesējraķeti LauncherOne (sērijas numurs R5) no lidmašīnas Cosmic Girl (Boeing 747-400), kas pacēlās 21:39 UTC no Mohaves gaisa un kosmosa ostas (Mojave Air and Space Port). Raķetes starts notika virs Klusā okeāna punktā ar koordinātēm 120,78 rietumu garuma 32,34 ziemeļu platuma. Kopā ar SteamSat-2 tika palaists vēl viens SatRevolution izgatavotais pavadonis STORK-3.
Uldis Norenbergs
Uldis Norenbergs (dzimis 1947. gadā) ir latviešu aktieris.
Kopš 1975. gada Latvijas Nacionālā teātra aktieris. Starp nozīmīgākajām lomām ir Kārlēns "Skroderdienās Silmačos", Valentīns izrādē "Valentīns un Valentīna" un Jorgens Tesmans izrādēs "Heda Gablere".
1969. gada Pasaules čempionāts šahā sievietēm
1969. gada Pasaules sieviešu šaha čempionāts sastāvēja no vairākiem posmiem — zonālie turnīri, pretendentu turnīrs un mačs par pasaules čempiones nosaukumu. Šajā ciklā pasaules čempione Nona Gaprindašvili sekmīgi aizstāvēja savu titulu pret pretendentu turnīra uzvarētāju Allu Kušniru. Tā bija viņas otrā uzvara trijos mačos pret Kušniru — tā laika otro spēcīgāko šahisti pasaulē.
1967. gada pretendentu turnīrs
Pretendentu turnīrs notika 1967. gada septembrī-oktobrī Dienvidslāvijas pilsētā Suboticā. Atšķirībā no iepriekšējā pasaules čempiones nosaukuma izcīņas cikla, šoreiz pretendentu turnīrā Alla Kušnira uzvarēja vienpersoniski un bez papildu turnīra ieguva tiesības cīnīties mačā ar Nonu Gaprindašvili par pasaules čempiones titulu.
! !! Spēlētāja !! Valsts !! 1 !! 2 !! 3 !! 4 !! 5 !! 6 !! 7 !! 8 !! 9 !! 10 !! 11 !! 12 !! 13 !! 14 !! 15 !! 16 !! 17 !! 18 !! Punkti !! BK
1969. gada mačs par pasaules čempiones titulu
Pasaules čempiones N. Gaprindašvili un pretendentes A. Kušniras mačs notika no 1969. gada 8. aprīļa līdz 18. maijam Tbilisi un Maskavā. Mača galvenā tiesnese bija Ņina Hruškova-Belska. Dalībnieču sekundanti: Kušnirai — V. Jurkovs, Gaprindašvili — M. Šišovs.
Līdz 6. partijai noritēja līdzvērtīga cīņa. Uzvarot sesto partiju, Gaprindašvili kļuva par līderi un, mača turpinājumā nezaudējot nevienu partiju, atkal pabeidza maču priekšlaicīgi, atkārtojot 1965. gada rezultātu — 8½ : 4½ (+6 −2 =5).
!№ || Dalībnieces ||width=20| 1 ||width=20| 2 ||width=20| 3 ||width=20| 4 ||width=20| 5 ||width=20| 6 ||width=20| 7 ||width=20| 8 ||width=20| 9 ||width=20| 10 ||width=20| 11 ||width=20| 12 ||width=20| 13 || ||+ ||− ||= ||Punkti ! !
Ulža iela (Rīga)
Ulža iela ir iela Rīgā, Vidzemes priekšpilsētas Berģu apkaimē. Tā sākas krustojumā ar Berģu ielu un beidzas strupceļā pie Brīvdabas muzeja. Kopējais ielas garums ir 363 metri un tā ir klāta ar asfalta segumu, ielas beigu posms ir bez seguma. Izveidota 1974. gadā un kopš tiem laikiem ielas nosaukums netika mainīts. Nosaukta par godu tēlam no Raiņa lugas "Pūt, vējiņi". Ielā ir savrupmāju apbūve.
ASAP Mob
ASAP Mob (stilizēts kā A$AP Mob, ASAP ir akronīms vārdam "Always Strive And Prosper") ir amerikāņu hiphopa kolektīvs, kas izveidots 2006. gadā Hārlemā, Ņujorkas štatā, kurā ir reperi (lielākai daļai pseidonīmā ir ietverts "ASAP"), ierakstu producenti, mūzikas video režisori un modes dizaineri.
2012. gada augustā kolektīvs izdeva miksteipu Lords Never Worry. Viņi izdeva singlu "Trillmatic" 2013. gada decembrī, kam 2016. gada oktobrī sekoja viņu debijas studijas albums Cozy Tapes Vol. 1: Friends.
Veidošanās un agrīnie sākumi (2006–2012)
2006. gadā Stīvens Rodrigess, profesionāli pazīstams kā A$AP Yams, izveidoja kolektīvu ar citiem ņujorkiešiem A$AP Bari, A$AP Kham un A$AP Illz. Vēlāk pievienojās Hārlemas reperis A$AP Rocky. 2011. gada vasarā grupa izdeva mūzikas videoklipus A$AP Rocky singliem "Peso" un "Purple Swag", ko producēja A$AP Ty Beats. A$AP Rocky oktobrī pievienoja savu miksteipu Live.Love.A$AP, tajā mēnesī parakstot ierakstu līgumu ar Sony Music Entertainment.
Lords Never Worry (2012–2014)
2012. gada 27. augustā uzņēmums A$AP Mob izlaida savu debijas projektu — miksteipu ar nosaukumu Lords Never Worry kā bezmaksas lejupielādi. No septembra līdz novembrim A$AP Rocky devās turnejā ar sākuma aktiem Schoolboy Q, Danny Brown un A$AP Mob, atbalstot savu solo debijas albumu.
A$AP Rocky debijas albums Live.Love.A$AP, tika izlaists 2013. gada 15. janvārī, debitēja Billboard 200 topa pirmajā vietā ar pirmās nedēļas pārdošanas apjomu 139 000 kopiju ASV.
A$AP Ferg paziņoja, ka A$AP Mob izdos savu debijas albumu pēc viņa solo debijas albuma Trap Lord izdošanas 2013. gada 20. augustā. Albums sasniedza devīto vietu Billboard 200 un ceturto vietu Top R&B/Hip-Hop albumu topā, pirmajā nedēļā pārdodot 32 000 kopiju ASV. 2013. gada novembrī A$AP Rocky paziņoja, ka A$AP Mob debijas albumam tiks dots nosaukums Lords. 2013. gada 4. decembrī albuma pirmais singls ar nosaukumu "Trillmatic." Pēc tam albuma nosaukums tika nomainīts uz L.O.R.D.. 2014. gada 13. janvārī tika izdots A$AP Ant singls "See Me".
Cozy Tapes sērijas (2015–pašlaik)
2017. gada 1. augustā, A$AP Rocky paziņoja, ka Cozy Tapes Vol. 2: Too Cozy tiks izdots 25. augustā, pirms tam A$AP Twelvyy 12 albums 4. augustā un A$AP Ferg Still Striving albums 18. augustā.
2019. gada 13. janvārī, A$AP Ant paziņoja, ka pamet kolektīvu, lai pievērstos savai solo karjerai. Viņš atgriezās aprīlī, apstiprinot, ka kolektīvs ir sākuši darbu pie sava trešā studijas albuma Cozy Tapes 3.
Ādolfs Stūre
Andrejs Ādolfs Stūre ( — ) bija Latvijas politiķis. Bijis Ventspils pilsētas galva, 4. Saeimas deputāts, Latviešu zemnieku savienības biedrs.
Dzīvesgājums
Dzimis Sarkanmuižas pagastā zemnieka Andreja Stūres ģimenē.
1941. gada jūnijā deportēts uz Krieviju, miris Vjatlaga 7. lēģera punkta 1. apakšpunkta lazaretē, apglabāts 7. lēģera punkta kapsētā. Pēc nometnes arhīva datiem miris 30. maijā.
Zanes iela (Rīga)
Zanes iela ir iela Rīgā, Vidzemes priekšpilsētas Berģu apkaimē. Tā sākas krustojumā ar Ulža ielu un beidzas savienojoties ar Rijas ielu. Kopējais ielas garums ir 113 metri un tai nav seguma. Izveidota 1974. gadā un kopš tiem laikiem ielas nosaukums netika mainīts. Nosaukta par godu Raiņa lugas "Pūt, vējiņi" varonei. Ielā ir savrupmāju apbūve.
Ielu savienojumi
Zanes iela ir savienota ar šādām ielām:
Čavusu rajons
Čavusu rajons ir  Baltkrievijas administratīvais rajons Mogiļevas apgabala centrālajā daļā. Tas robežojas ar Mogiļevas apgabala Dribinas rajonu ziemeļos, Mscislavas rajonu ziemeļaustrumos, Čerikavas rajonu austrumos, Slavharadas rajonu dienvidos, Bihavas rajonu dienvidrietumos un Mogiļevas rajonu rietumos.
Čavusos dzimis biatlonists Sjarhejs Novikavs (Сяргей Валянцінавіч Новікаў, 1979).
Dzirnavas (Ugāles pagasts)
Dzirnavas jeb Ugāles dzirnavas ir ciems Ventspils novada Ugāles pagastā. Izvietojies pagasta austrumos 8,2 km no pagasta centra Ugāles, 46,3 km no novada centra Ventspils un 148,3 km no Rīgas.
Apdzīvotā vieta izvietojusies pie autoceļa V1323 (Sili–Ugāles dzirnavas–Smilši), Engures upes kreisajā krastā. Upes pretējā krastā atrodas Usmas pagasta ciems ar šādu pašu nosaukumu Dzirnavas.
Petigrjū jaunkundze dzīvo šodienai
"Petigrjū jaunkundze dzīvo šodienai" (en) ir 2008. gada romantiska komēdija, kuras režisors ir Barats Naluri. Galvenās lomas filmā atveido Frānsisa Makdormanda, Eimija Adamsa, Siarans Hindss un Lī Peiss. Filmas pirmizrāde notika ASV.
Džinevere Petigrjū ir pusmūža vecuma guvernante, kura tiek negodīgā veidā atbrīvota no darba. Jauna darba meklējumi Džineveri iesviež amerikāņu aktrises un dziedātājas Delizijas Lafosas krāšņajā un galvu reibinošajā pasaulē.
Kabanu ezeri
Ezerus ar Kazankas upi savieno Bolakas upīte un pazemes caurtece no Bolakas uz Kazanku. Pilsētas kanalizācijas sistēma tos savieno arī ar Volgas upi.
Ģeogrāfija
Ezeri radušies kā vecupes ezeri kādreizējā Volgas liela līkuma vietā karsta iebrukumu rezultātā. Tie stiepjas ziemeļu-dienvidu virzienā gar augstās Volgas terases malu. Ūdens apmaiņa starp Ņižņijkabanu un Sredņijkabanu notiek pa Botaņičeskaju caurteci (garums - 750 m, platums - 100–120 m, dziļums - 2–3 m), kas tek gar Kazaņas zoobotānisko dārzu.
Ņižņijkabanu no dabiskās Bolakas caurteces atdala zemes josla, pār kuru periodiski tiek sūknēts ūdens no ezera, lai regulētu caurteces līmeni.
Sredņijkabanam ir saikne ar Volgu. No tā dienvidu daļas atiet Monastirskaja upīte, kas savieno ezeru ar Volgas Poduvaljes līci.
Otaru ciema rajonā caurteci bloķē aizsprosts, caur kuru ar sūkņu palīdzību ūdens tiek sūknēts uz Kuibiševas ūdenskrātuvi Volgā.
Verhņijkabans ir slēgta ūdenskrātuve, kurai nav hidroloģiskā savienojuma sistēmas ar citiem ezeriem: ūdens līmenis tajā ir par aptuveni 2 m augstāks nekā abos pārējos.
Ezeru sistēmas kopējā platība ir 186 hektāri. Ar kanālu savienoto Ņižņijkabana un Sredņijkabana ezeru garums ir 5575 m, Verhņijkabana garums ir 1030 m. Maksimālais dziļums 19,0 m (Sredņijkabans; pēc citiem datiem 12,5 m). Kopējais ūdens apjoms ir 11,8 miljoni kubikmetru. Baseina platība 76,3 km2.
Pirms Kuibiševas ūdenskrātuves būvniecības un piepildīšanas ezeri bija savienoti ar caurtecēm ar Volgas un Kazankas upēm. Lai izvairītos no ūdens līmeņa paaugstināšanās ezeros ūdenskrātuves piepildījuma dēļ, ezeri tika izolēti ar aizsprostiem. Šobrīd Kabani pieder pie daļēji regulējamām ūdenstilpēm, to līmeņa režīms galvenokārt tiek uzturēts ap 51,5 m absolūtā augstuma. Lieko ūdeni sūkņu stacijas izsūknē uz Volgu.
Ekoloģiskais stāvoklis
16. gadsimtā pilsētas apbūve sāka tuvoties Ņižņijkabanam. 18. gadsimta vidū tā krasti bija pilnībā apbūvēti ar dzīvojamiem rajoniem.
19. gadsimta otrajā pusē ezera krastos sākās intensīva rūpnieciskā apbūve. Visas notekcaurules veda Ņižņijkabanā, un ūdens kļuva dzeršanai nederīgs.
Līdz 1970. gadu otrajai pusei Ņižņijkabanā zivis bija pazudušas, un gandrīz visi bentosa bezmugurkaulnieki bija izmiruši. 1980. gadu pirmajā pusē veikto rekreācijas pasākumu rezultātā ezera ekoloģiskais stāvoklis nedaudz uzlabojās: samazinājās piesārņojošo vielu koncentrācija, parādījās zivis.
Sredņijkabana daļā ūdens bieži nesasalst augstākas temperatūras dēļ, jo pēc attīrīšanas tur tiek novadīti Kazaņas TEC-1 uzsildītie notekūdeņi.
Tomasa Krauna afēra
"Tomasa Krauna afēra" (en) var būt:
Kabanu ezeri
Ekoloģiskais stāvoklis
Šobrīd ezeros mīt pīles, kaijas, ondatras, zivis un citi nelieli ūdens dzīvnieki.
Ezeru dibens galvenokārt ir dūņains, dūņas ilgstoši lietotas sadzīves vajadzībām.
Navigācija
1878. gadā sākās regulāra tvaikoņu satiksme starp Bolakas izteku Ņižņijkabanā un vasarnīcām pie Sredņijkabana.
Laika gaitā tvaikoņu braucieni pa Kabanu zaudēja savu transporta nozīmi, kuģošana apstājās, tomēr Kabanas akvatoriju kā airēšanas kanālu izmantoja daudzas tās krastos esošās sporta biedrības.
Ostrovski (Šķaunes pagasts)
Ostrovski ir ciems Šķaunes pagastā, Dagdas novadā. Atrodas 305 km attālumā no Rīgas.
Kabanu ezeri
Labiekārtojums
Ņižņijkabana krastmala ir viena no masveida apmeklējumu vietām, pilsētnieku un tūristu atpūtas vieta un viens no pilsētas tūristu apskates rajoniem. 2015. gadā pēc Tatarstānas prezidenta Rustama Minņihanova iniciatīvas tika izsludināts starptautisks konkurss par visaptverošas arhitektūras un pilsētvides attīstības koncepcijas izveidi Kabana ezeru krastmalu un krasta līnijas attīstībai. Par konkursa uzvarētāju kļuva Krievijas un Ķīnas konsorcija Turenscape+MAP projekts ar koncepciju "Elastīgā lente: Kazaņas nemirstīgais dārgums", kas ietver "zaļi-zilas jostas" izveidi gar ezeriem. Tā apvienotu dabas un kultūras objektus, savienos Ņižņija, Sredņija un Verhņija Kabana ezerus vienotā atpūtas sistēmā.
Ezera ūdens attīrīšanai krastmalā izveidoja īpašu augu kaskādi. Ūdens kvalitātes monitoringa rezultāti parādīja, ka, pateicoties fitoattīrīšanas iekārtām, pēc izlaišanas caur biofiltriem naftas produktu saturs ūdenī samazinājās par 30%, virsmaktīvo vielu saturs samazinājās par 50%, bet nitrātu koncentrācija samazinājās par 20% veģetācijas veiktās slāpekļa absorbcijas rezultātā.
2020. gadā tika pabeigta Ņižņijkabana ezera rekonstrukcijas otrā kārta. Pateicoties jaunajam gājēju tiltam gar Nazarbajeva ielu, labiekārtotā krastmala ap Ņižņijkabanas ezeru ir pilnībā pabeigta, un gājēju maršruta garums ap ūdenskrātuvi ir kļuvis aptuveni 5 kilometru garš. Gājēju tilts ļauj laivām un kuģīšiem pabraukt zem tā. Bez tam, rekonstrukcijas otrās kārtas ietvaros krastmalā parādījās sporta piestātne, vēl 4 fitoattīrīšanas iekārtu kaskādes, airēšanas sporta skolas jauna daudzfunkcionāla ēka, grila zona, kafejnīcas telpas, sabiedriskā tualete, paviljons laivu un katamarānu iznomāšanai, veloceliņš pa Š.Mardžani ielu.
Kopumā krastmalā iestādīti vairāk nekā 74 tūkstoši daudzgadīgu augu, 12 tūkstoši krūmu un vairāk nekā tūkstotis koku.
Ņižņijkabana ziemeļu galā pilsētas centrā iepretim Kamala teātra laukumam ir iekārtota augsta ūdens strūklaka, kas vakaros tiek izgaismota.
Netālu no Ņižnijkabana atrodas vairāki nozīmīgi pilsētas objekti - Kamala teātris, Al-Mardžani mošeja un viduslaiku Volgas bulgāru kapi, kas datēti ar 12.-13. gadsimtu, Tūkstošgades parks, sporta arēna Basket-Hall, Suvar iepirkšanās un biroju centrs, Planet Fitness sporta un atpūtas centrs, Aizkabana mošeja.
Līdz 2020. gadam Sredņijjkabana ziemeļu galā iepretim Airēšanas sporta centram un iepretim TEC-1 uzbūvēta Kazaņas Zoobotāniskā dārza jaunās teritorijas "Zambezi upe" ūdens zona, kuras bāzes teritorija iziet uz Botaničeskaju caurteku.
Verhņijkabana krastā atrodas imāma Šamila vārdā nosaukta mošeja.
Teikas
Viena no leģendām par ezeru nosaukumu izcelsmi vēsta, ka pie mongoļu iebrukuma Volgas Bulgārijā Bulgārijas princis Kabanbeks aizbēga no Biļaras (citā variantā Bolgaras) pilsētas uz ezera krastiem un uzcēla savā vārdā nosauktu pili. Cita versija saka, ka viņš nodibināja Veckazaņu (tt).
Tatāru teika arī uzskata mītisko būtni Zilantu, kurš bija pārveidots par Diī, par mitoloģiskās Kabana zemūdens karalistes valdnieku.
Līvu iela (Jūrmala)
Līvu iela ir iela Jūrmalā, Lielupes apkaimē. Līvu iela sākas krustojumā ar O. Kalpaka prospektu un beidzas meža rajonā. Kopējais ielas garums ir 80 metri, tā ir klāta ar grants segumu. Līvu ielā satiksmes kustība norit vienā joslā. Ielā ir savrupmāju un vasarnīcu apbūve.
Vitenbergs
Vitenbergs (de; sieviešu dzimtē Vitenberga) ir vācu cilmes uzvārds. Cilvēki ar šo uzvārdu:
Artūrs Putniņš
Artūrs Putniņš ir latviešu aktieris.
Beidzis Rīgas Hanzas vidusskolu. Absolvējis Latvijas Kultūras akadēmiju un ieguvis Humanitāro zinātņu bakalauru mākslās. Pašlaik ir Latvijas Leļļu teātra aktieris. Filmējies TV3 seriālā "Nemīlētie" atveidojot Makara miesassargu Arni
Nikolajs Andrianovs
Nikolajs Andrianovs (ru; dzimis, miris ) bija PSRS krievu vingrotājs. Viņš ir viens no visu laiku veiksmīgākajiem Olimpisko spēļu dalībniekiem — trijās Olimpiskajās spēlēs ir izcīnījis 15 medaļas (7 zelti, 5 sudrabi un 3 bronzas).
Piedalījies trijās Olimpiskajās spēlēs (1972, 1976, 1980). 1972. gadā Minhenē kļuva par čempionu brīvajās kustībās, izcīnīja sudrabu komandu sacensībās un bronzu — atbalsta lēcienā. 1976. gadā Monreālā N. Andrianovs izcīnīja četras zelta medaļas (individuālā daudzcīņa, brīvās kustības, riņķi un atbalsta lēciens), kā arī izcīnīja divas sudraba (komandu sacensības, līdztekas) un bronzas medaļu (vingrojums uz zirga). 1980. gadā Maskavā N. Andrianovs deva sportistu zvērestu, sacensībās viņš izcīnīja zeltu atbalsta lēcienā, sudrabu individuālajā daudzcīņā un brīvajās kustībās, kā arī bronzu vingrojumā uz stieņa. Viņam piederēja rekords starp vīriešiem izcīnīto Olimpisko spēļu medaļu ziņā, taču 2008. gada Olimpiskajās spēlēs to pārspēja Maikls Felpss. Viņš ir trešais visvairāk medaļas Olimpiskajās spēlēs izcīnījušais sportists pēc M. Felpsa (22 medaļas) un Larisas Latiņinas (18 medaļas). Ar izciliem panākumiem startējis arī Pasaules un Eiropas čempionātos.
Miris.
Aizeja Tomass (1989)
Aizeja Žamars Tomass (en; dzimis ) ir amerikāņu basketbolists, kas pašlaik (2021) spēlē NBA klubā Losandželosas "Lakers", saspēles vadītāja pozīcijā. NBA karjeras sākumā viņš trīs sezonas spēlēja Sakramento Kings, no 2014. līdz 2015. gadam spēlēja Fīniksas Suns sastāvā, pēc tam pārcēlās uz Bostonas Celtics''. 2017. gadā Tomass tika aizmainīts uz Klīvlendas "Cavaliers". 15 spēles nospēlējis, tika aizmainīts uz Losandželosas "Lakers"
Debijas sezona
Pirms 2011. gada drafta Aizeja Tomass piedalījās paša veidotajā dokumentālajā filmā "Road To The NBA - The Isaiah Thomas Story".
Tomass tika draftēts kā pēdējais, sešdesmitais 2011. gada NBA draftā, viņu izvēlējās Sakramento Kings. Savu pirmo NBA spēli Aizeja aizvadīja 2011. gada 26. decembrī pret Losandželosas "Lakers", tajā gūstot 5 punktus (to skaitā vienu trīspunktnieku), veicot 2 rezultatīvas piespēles un noķerot 2 atlēkušās bumbas, to visu izdarot 13 minūtēs un 9 sekundēs. Debijas sezonā Aizeja Tomass nospēlēja 65 spēles (7 sākot), vidēji gūstot 11.5 punktus, 4.1 rezultatīvas piespēles, 2.6 atlēkušās bumbas, 0.8 pārtvertas bumbas un 0.1 bloķēts metiens. Aizeja iekļuva arī labāko debitantu otrajā komandā, kaut arī tika draftēts kā pēdējais.
2012.-2013. gada sezona
2012.-2013. gada sezonā Aizeja Tomass turpināja spēlēt Sakramento Kings sastāvā. Aizeja 2012.-2013. gada sezonā vidēji guva 13,9 punktus, 4 rezultatīvas piespēles, 2 atlēkušās bumbas, 0 bloķētus metienus (viņš nobloķēja tikai 3 metienus visā sezonā) un pārķēra 0,8 bumbas. Šajā sezonā Sakramento Kings uzvaru-zaudējumu attiecība bija 27-54.
2013.-2014. gada sezona
Šajā sezonā Sakramento Kings sastāvā Tomasam izdevāas nospēlēt vienu no visveiksmīgākajām spēlēm karjerā: spēlē pret Oklahomasitijas Thunder, kurā Sakramento Kings zaudēja ar rezultātu 93-108 Aizeja Tomass guva 38 punktus (to skaitā 4 trīspunktnieki), 6 rezultatīvas piespēles un 1 atlēkušu bumbu. Piecas dienas vēlāk viņš atkārtoja šo punktu skaitu, spēlējot pret Indianas Pacers, šai spēlē Sakramento Kings zaudēja ar rezultātu 116-111. 2014. gada 18. martā Aizeja Tomass nopelnīja savu pirmo triple-double, spēlējot pret Vašingtonas Wizards kurā Sakramento Kings uzvarēja 111-117, šajā spēlē Aizeja guva 24 punktus, iedeva 10 rezultatīvas piespēles, un noķēra 11 atlēkušās bumbas, kļūstot par īsāko NBA spēlētāju, kas ir nopelnījis triple-double. 2013.-2014. gada sezonā Aizeja vidēji guva 20,3 punktus, 6,3 rezultatīvas piespēles, 2,9 atlēkušās bumbas un 1,3 pārķertas bumbas.
2014.-2015. gada sezona
2014. gadā J. Tomass pievienojās Fīniksas Suns. Šis viņa karjeras brīdis nebija veiksmīgākais. Fīnkisas vienībā rezultatīvāko spēli viņš aizvadīja pret Portlendas Trail Blazers, 2015. gada 21. janvārī gūstot 27 punktus. . No 46 spēlēm tikai vienā viņš devās laukumā sākumsastāvā, vidēji gūstot 15,2 punktus, iedodot 4,2 rezultatīvas piespēles un noķērot 2,4 atlēkušās bumbas.
2015. gada 19. februārī Aizeja Tomass pārcēlās uz Bostonas Celtics, bet trīs dienas vēlāk Aizeja nospēlēja pirmo spēli Celtics sastāvā, pret Losandželosas Lakers, gūstot 21 punktu un noķērot 5 atlēkušās bumbaskā rezervists. 2. martā Aizeja Tomass tika nosaukts par austrumu konferences nedēļas labāko spēlētāju. 8. aprīlī J. Tomass guva sezonas lielāko punktu skaitu — 34 punkti, spēlē pret Detroitas Pistons. Šis sniegums viņam palīdzēja kļūt par Austrumu konferences nedēļas labāko spēlētāju jau otro reizi.
Savā pirmajā izslēgšanas spēlē pret Klīvlendas Cavaliers, J. Tomass guva 22 punktus, 10 rezultatīvas piespēles un 5 atlēkušās bumbas. Nākamajā dienā, viņš tika nosaukts kā otrās vietas ieguvējs konkursā par labāko rezervistu (uzvarēja Toronto Raptors spēlētājs Lū Viljamss). Bostonas Celtics 4 spēļu sērijā zaudēja pirmajā kārtā pret Klīvlendas Cavaliers, Tomass vidēji guva 17,5 punktus, septiņas rezultatīvas piespēles un 3 atlēkušās bumbas.
2015.-2016. gada sezona
2015.-2016. gada sezonā Aizeja Tomass turpināja spēlēt Bostonas Celtics. J. Tomasam šī bija viena no veiksmīgākajām sezonām viņa karjerā, spēlējot visas 82 spēles un sākot 79 spēles starta pieciniekā, Tomass vidēji guva 22,2 punktus, 6,2 rezultatīvas piespēles, 3 atlēkušās bumbas un 1,1 pārķertu bumbu. 2015. gada 25. novembrī, kad Bostonas Celtics spēlēja pret Filadelfijas 76ers, J. Tomass guva 30 punktus un 6 rezultatīvas piespēles. 17 dienas vēlāk J. Tomass guva 21 punktu, 13 rezultatīvas piespēles un 5 atlēkušās bumbas, bet vēl četras dienas vēlāk Aizeja guva 38 punktus (sezonas rekords punktu skaitā), 7 rezultatīvas piespēles un 3 atlēkušās bumbas.
Izslēgšanas spēlēs Aizeja Tomass vidēji guva 24,1 punktu, 5 rezultatīvas piespēles un 3 atlēkušās bumbas. Bostonas Celtics izkrita no izslēgšanas spēlēm jau pirmajā kārtā pret Atlantas Hawks. Trešajā spēlē J. Tomass guva 42 punktus un 4 atlēkušās bumbas, produktīvi aizvadot visu sēriju, lai gan Bostonas Celtics zaudēja sēriju 2-4.
Šajā sezonā Aizeja Tomass pirmo reizi karjerā kļuva par NBA All-Star. Aizeja Tomass spēlēja Austrumu konferences sastāvā, kura zaudēja 173-196. 18 minūtēs un 59 sekundes viņš guva 9 punktus (4 no 11 metienu precizitāte), noķēra 3 atlēkušās bumbas un iedeva vienu rezultatīvu piespēli.
2016.-2017. gada sezona
2017. gada sezonā Aizeja Tomass spēlēja Bostonas Celtics sastāvā. Līdz šim (2016. gada 20. decembris) 6 atlēkušās bumbas. Līdz šim Aizeja ir guvis 37 punktus divas reizes, abās reizēs arī iedevis 7 rezultatīvas piespēles. Tāpat arī Aizeja ir iedevis 10 rezultatīvas piespēles divas reizes, pret Čikāgas Bulls un Vašingtonas Wizards.
Privātā dzīve
Aizeja Tomass ir precējies ar Keilu Vollesu, viņiem ir divi dēli Džeidens Tomass un Džeimss Tomass. J. Tomass ir noslēdzis līgumu ar Jordan basketbola kurpju kompāniju, pašlaik viņš valkā Air Jordan XX "Oreo".
1973. gada Eiropas čempionāts basketbolā
1973. gada Eiropas čempionāts basketbolā (EuroBasket 1973) bija 18. kontinenta čempionāts, kas norisinājās Spānijā laika posmā no līdz. Eiropas čempionātā piedalījās 12 Eiropas vīriešu basketbola valstsvienības. Uzvaru tajā izcīnīja Dienvidslāvijas izlase.
Persijs
Persijs var būt:
2022. gada Eiropas čempionāts futbolā sievietēm
2022. gada Eiropas čempionāts futbolā sievietēm bija 13. Eiropas čempionāts sieviešu futbola nacionālajām izlasēm, ko rīkoja UEFA. Tas notika Anglijā no 6. līdz 31. jūlijam. Čempionāta finālturnīrā piedalījās 16 izlases.
Bangas
Bangas ir ciems Krāslavas novada Kaplavas pagastā. Izvietojies pagasta dienvidos pie Latvijas—Baltkrievijas robežas. Ietilpst īpaši aizsargājamajā dabas teritorijā Augšdaugavas aizsargājamo ainavu apvidū.
2022. gada Eiropas čempionāts futbolā sievietēm
Sākotnēji bija paredzēts, ka čempionāts notiks no 2021. gada 7. jūlija līdz 1. augustam. Tomēr COVID-19 pandēmijas dēļ un sakarā ar 2020. gada vasaras olimpisko spēļu un 2020. gada Eiropas čempionāta futbolā pārcelšanu uz 2021. gada vasaru turnīrs tika pārcelts uz 2022. gadu. Anglija Eiropas sieviešu čempionāta finālturnīru iepriekšējo reizi rīkoja 2005. gadā, kad pēdējo reizi turnīrā piedalījās astoņas komandas.
Anglijas izlase bija mājiniece, Nīderlande centās aizstāvēt 2017. gadā izcīnīto čempiontitulu, bet Ziemeļīrija pirmo reizi piedalījās Eiropas čempionāta sievietēm finālturnīrā. Finālturnīram bija kvalificējusies Krievijas izlase, bet pēc Krievijas iebrukuma Ukrainā tā tika izslēgta un tās vietā finālturnīra dalībnieču vidū tika iekļauta Portugāle, kas zaudēja Krievijai kvalifikācijas izslēgšanas spēlēs.
Bangas
Ciema ziemeļu pusē tam piekļaujas pašvaldības ceļš Matuliški — Latvijas Republikas/Baltkrievijas robeža, no kura uz ziemeļiem ir atzars Bangas — Grantiņi 2, kas savieno ar valsts reģionālo autoceļu (P69) Skrudaliena— Kaplava—Krāslava, pa kuru tiek nodrošināts sabiedriskais transports autobusu maršrutā Krāslava — Lielborne — Krāslava. Uz rietumiem no Bangām tām garām plūst Viļeika, bet ciema dienvidu pusē atrodas Latvijas robeža ar Baltkrieviju. Tuvākie ciemi ir 3.1 km attālumā uz rietumiem Matuliški un Upmalieši ziemeļaustrumos, 5,8 km no Bangām. Attālums līdz novada centram Krāslavai 11,4 km. Ciemā atrodas zemnieku saimniecība "Bangas."
2022. gada Eiropas čempionāts futbolā sievietēm
Pirmo reizi par Eiropas čempionēm kļuva Anglijas izlases futbolistes, kas finālā papildlaikā ar 2:1 pieveica Vāciju. Par turnīra labāko spēlētāju tika atzīta Anglijas izlases uzbrucēja Beta Mīda.
Stadioni
Finālturnīrs tiek aizvadīts 10 stadionos astoņās Anglijas pilsētās.
Ainars Pūpols
Ainars Pūpols ir dzejnieks, dziesminieks, komponists, ģitārists, blūzmenis, dziedātājs, pedagogs.
Dzimis Tukumā, mūzikas biznesā darbojies no 14 gadu vecuma, kopā ar grupu vairāku lokālo konkursu uzvarētājs (1979. gadā — konkursā "Ko tu proti?") un labākais sniegums ansambļu grupā ar Ainara dziesmu "Bērnība". 1980. gadā absolvējis Tukuma 1. Jāņa Raiņa vidusskolu, 1984. gadā Liepājas Pedagoģisko institūtu. No 1984. līdz 1994. gadam strādājis par skolotāju.
No 1980. gada liepājnieks, grupu "Institūts", "Lapsas", vēlāk "Sezona" dibinātājs, mūzikas un tekstu autors. 1981. gadā kļuva par Liepājas Metalurga TT jauniešu studijas dalībnieku, vēlāk muzikālo vadītāju un izrāžu mūziku komponistu un tekstu autoru ("Kurzemīte", "Starp mums meitenēm...", "Salna pavasarī", "Velniņi", "Stihiskā nelaime", "Maks un Morics", "Mazā raganiņa", "Ķiršu garša", "Vērdiņš". Tāpat palīdzējis gan ar tekstiem, gan aktieru dziedāšanas apmācībā izrādēs "Lolitas brīnumputns", "Šanteklērs", "Trīspadsmitā", "Mikumerdi").
No 1992. līdz 1995. gadam Liepājas leļļu teātra aktieris, izrādes "Burvju šķiltavas" mūzikas un teksta autors. Mūzikas kluba "Bohēma" līdzīpašnieks un menedžeris (1992—1994).
1998. gadā ierakstījis blūza albumu Dānijā "Runaway wolf", 2002. gadā albumu "Zāļu ielas blūzs", 2004. gadā "Liepājas Dzintars 30" kopā ar simfonisko orķestri. 2007. gadā tika izdots pirmais oriģinālblūza albums Latvijā "Kabatā man blūzs" kopā ar grupu "pBlues".
2016. gadā pēc ilgstošas darbošanās mūzikas un būvniecības biznesā Dānijā, Ainars atgriezās Latvijā. 2016. gadā atsāka pedagoga karjeru Liepājas speciālajā skolā (2016—2018).
No 2017. gada strādā Liepājā un Grobiņā par skolotāju, brīvajā laikā muzicē dažādu žanru sastāvos (šlāgeris, blūzs, blūzroks, roks), uzstājas dažādās Latvijas pilsētās. Raksta mūziku gan savai grupai, gan citiem izpildītājiem (Andrim Ērglim 2018. gadā). 2021. gada sākumā pabeigts darbs pie Liepājas Neatkarīgā teātra Sandija Kalniņa izrādes “Ziedi” mūzikas.
No 2017. līdz 2019. gadam strādāja Liepājas internātskolā. No 2018. gada Grobiņas Z. Mauriņas vidusskolā.
2020. gadā kopā ar Egilu Mežu atjaunoja grupu "The Cucumbers", ierakstīja albumu "Astranauti un kabataszagļi". 2020. gadā Ainars uzņēma un izdeva video "I'm afraid". 2020. gadā tapa dziesma "Dzērve", veltījums Grobiņai, kas tika ieskaņota kopā ar folkloras kopu "Kuršu sievas". 2021. gadā izdeva albuma angļu versiju "Thiews and astronauts".
Lesko
Lesko ir pilsēta Polijas dienvidaustrumos, Piekarpatu vojevodistē uz dienvidrietumiem no Pšemislas Beščadu kalnos Sanas upes labajā krastā.
Pirmoreiz minēta rakstos 1436. gadā. Pilsēta relatīvi panīka 17. gadsimtā. Polijas dalīšanās Lesko tika iekļauta Austrijas impērijas sastāvā, bet 1918. gadā iekļāvās atjaunotās Polijas sastāvā. Pēc 1939. gadā pēc Polijas sakāves Polijas kampaņā un pamatojoties uz Molotova-Rībentropa paktu, Vācijas un PSRS robeža tika noteikta pa Sanas upi un Lesko nokļuva PSRS teritorijā. Tomēr 1945. gadā PSRS un Polijas robeža tika noteikta uz austrumiem no Sanas un Lesno atgriezās Polijas sastāvā. Pēc Otrā pasaules kara pilsētas apkaimē darbojās ukraiņu kaujinieki no UPA, līdz 1947. gadā visi ukraiņu tautības iedzīvotāji tika izvesti uz citiem Polijas apgabaliem operācijas "Visla" ietvaros.
Vietējā pilsētas sinagogā (kara laikā palikusi neskarta) darbojas Volīnijas ebreju muzejs. Pa Sanas upi uz augšu izveidots mākslīgais Solinas ezers, kas ir lielākais mākslīgais ezers Polijā. Ezers plaši tiek izmantots atpūtai.
Piparu krimilde
Piparu krimilde (Lactarius piperatus jeb Lactifluus piperatus) ir Latvijā vidēji bieža pienaiņu ģints liela sēne, kuras augļķermeņi pēc apstrādes ir ēdami.